নবীগঞ্জ প্রতিনিধি ॥ নবীগঞ্জ শহরে একটি ব্যবস্ত প্রতিষ্ঠানে দুঃসাহসিক চুরি হয়েছে। গত শুক্রবার দিবাগত গভীর রাতে শহরের মধ্য বাজারের রায় ষ্টোরে ছুরির ঘটনাটি ঘটেছে। পুলিশ ও স্থানীয় সূত্র জানায়, ওই রাতে চোরেরা শহরের মধ্যবাজারের বিশিষ্ট ব্যবসায়ী অধীর রায়ের প্রতিষ্টান রায় ষ্টোর’এর উপরের টিন খোলে একদল ভিতরে প্রবেশ করে ক্যাশ বাক্স থেকে নগদ প্রায় ৩০ হাজার টাকা ও দামী সিগারেট নিয়ে যায়। যার মূল্য অনুমান ২০/২৫ হাজার টাকা হবে। এ ব্যাপারে থানায় একটি সাধারণ ডায়েরী করা হয়েছে। থানার এসআই আব্দুল করিম চুরির ঘটনার সত্যতা স্বীকার করেছেন। খবর পেয়ে গতকাল শনিবার সকালে উপজেলা পরিষদের চেয়ারম্যান আলমগীর চৌধুরী ও থানা পুলিশ ঘটনাস্থল পরিদর্শন করেছেন।